145 
stand og sin Mangel paa Kundskab for Dagen, denne Mand 
liar tillige opnaaet at blive Professor Ordinarius i Botanik 
ved Kjøbenhavns Universitet, altsaa at staae som den offi- 
cielle Repræsentant for Botaniken her i Landet! 
Hvis de Præstationer, vi i det Foregaaende have tilladt 
os at belyse, paa nogen Maade kunde henregnes til forbi- 
gaaende Ubesindigheder og Skjødesløsheder, saa vilde det 
være slemt, men det kunde dog tilgives, og der var dog 
Haab om Forbedring. 
Hvis disse Præstationer angik videnskabelige Speciali- 
teter, hvis de bestode i enkeltstaaende urigtige Undersøgel- 
ser, der ikke havde nogen synderlig Indflydelse paa Bota- 
nikens Principer, og som holdtes indenfor Videnskabsmæn- 
denes snevre Kreds, saa vilde det være slemt, men det vilde 
være menneskeligt og tilgiveligt : »Cujusvis hominis est errare«. 
Og selv om saadanne urigtige Enkeltheder fastholdtes og 
forsvaredes haardnakket, saa vilde det vel være værre, thi 
det hedder videre: »Nullius, nisi insipientis, in errore per- 
severare«, men det vilde dog ikke gjøre nogen synderlig 
Skade, da det videnskabelige Publikum neppe vilde tage 
Notits deraf. 
Men de Præstationer, vi her have med at ^øre, ere 
hverken forbigaaende Ubesindigheder, thi det er som sagt 
syv Aar siden de først bragtes offentligt frem, og de doceres 
den Dag idag endnu ved Universitetet; og heller ikke ere de 
uvæsentlige videnskabelige Specialiteter, thi de dreie sig om 
de simpleste og nødvendigste botaniske og, — da Botaniken 
ligesaalidt som nogen anden Videnskab kan undvære. Logik, 
— logiske Grundsætninger. 
Prof. Ørsted har altsaa ved sine omtalte Præstationer 
positivt godtgjort, at han ikke er istand til at fatte, end sige 
til at fastholde og anvende, de meest elementære botaniske 
Kategorier. Og de Kategorier, Talen er om, ere saadanne, 
som man maa have paa rede Haand ved hvert Skridt, man 
gjør i Botaniken; som der nødvendigviis er Brug for i hver 
Time, man holder en Forelæsning; ved hver en Exkursion, 
Botanisk Tidsskrift H. 10 
